הפקולטות ל-לימודי משפטים מכשירות משפטנים כדי שיוכלו למלא תפקידים של עורכי דין, יועצים משפטיים, אנשי אקדמיה ותפקידים משפטיים אחרים.
כדי לקחת חלק במערכת המשפטית בארץ יש לעמוד בכמה קריטריונים הכרחיים על פי חוק: רכישת השכלה אקדמאית בתחום המשפט באחד ממוסדות הלימוד הגבוהים המוכרים, ביצוע התמחות של כשנה במשרד עורכי דין והצלחה במבחנים של הלשכה לעורכי הדין בארץ. כאמור, לימודי משפטים הם הצעד הראשון.
מהם התנאים הנדרשים כדי להתקבל ללימודי משפטים בארץ?
נהוג לומר כי תנאי הקבלה ל לימודי תואר במשפטים הם מן המחמירים, אך חשוב לדעת כי לכל מוסד אקדמי קיימים התנאים הפרטניים שלו. השקלול של ממוצע הבגרות יחד עם ציון הפסיכומטרי הנדרש הוא גבוה: 700 נקודות במבחן הפסיכומטרי וממוצע 90 של ציוני תעודת הבגרות. מכללות נוטות להוריד את סף הקבלה לעומת אוניברסיטאות, כך שמכללה כגון הקריה האקדמית אונו עשויה להיות בעלת סף תנאי קבלה שונים מאוניברסיטת תל אביב.
קיימות מכללות שעשויות לקבל סטודנטים ללא ציון פסיכומטרי או ציון נמוך מ- 700 נקודות. בכל מקרה, חשוב לבצע בדיקה המאשרת כי המוסד הלימודי אכן נמצא ברמה אקדמאית גבוהה ומשופע במרצים מקצועיים.
הסטודנט נחשף לקטגוריות המשפטיות הקיימות: משפט מסחרי, אזרחי ובין לאומי. נושאים כגון כלכלה, התנהלות המשק, תעשייה, כינוס נכסים, התנהלות תאגידים וחברות, ניהול מיזוגים, מינוי תביעה והגנה, חוזים בתחום הנזיקין, הקניין, המשפחה, הסדרת נושאים חברתיים ללא התערבות המדינה, משפטים בין מדינות ובין אנשים פרטיים מול מדינות, יישוב סכסוכים, גישור, זכויות אדם ודיני משפט מולם, מימון ושיווק, אסטרטגיות לפעולה וחוקי הדיפלומטיה, ביטחון ומצבי טרור, טכנולוגית המידע ומדיניות ציבורית ומינהל, הם חלק מהמידע. בוגר לימודי המשפט נדרש לבקיאות מרובה על מנת להפיק תחת ידיו משפט אמת.
רוב לימודי משפטים תואר ראשון אורכים שלוש שנים וחצי ומוצעים כלימודי בוקר או ערב. לעומת זאת, לימודי התואר השני בתחום המשפטים אורכים כשנתיים ולימודי התואר שלישי כשנה. לאחר סיום התואר הראשון יכולים הבוגרים לבחור בין תואר שני מחקרי או עיוני. במקרים מסוימים יכולים בוגרי תואר ראשון בתחום אחר לפנות ללימודי תואר שני במשפטים. בחלק ממוסדות הלימוד קיים מסלול לימוד ישיר לתואר השני והשלישי.
שכר הלימוד האוניברסיטאי שונה משכר הלימוד במכללות הפועלות באופן עצמאי ולכן חשוב לברר על תנאי הקבלה, איכות הלימודים והעלות, ולהשוות. מחיר התואר הראשון יכול להתחיל מ- 9,500 שקלים לשנת לימודים של לימודי התואר הראשון באחת האוניברסיטאות בעוד שבמכללות הוא בד"כ גבוה יותר ומגיע אף ל פי 3 במכללות היוקרתיות. מכללות יוקרתיות אינן בהכרח טובות יותר, מומלץ לבדוק טרם ההרשמה האם בחירה בכללה זו או אחרת מתאימה למטרות וצרכי הסטודנט.
זכאות למגלה יכולה להיות על בסיס רישום מהיר, הצטיינות, תנאי רווחה (מלגת קיום, מלגת סיוע), קידום סטודנטים הנכללים בפריפריה. קיימות גם מלגות חיצוניות של ארגונים חברתיים ומיזמים בתחום החברתי, וכן ארגונים המעודדים השכלה גבוהה ומעניקים מלגות בהתייחסות לעדתיות, למוצא או למצב סוציואקונומי מסוים.
לימודי משפט פלילי – כולל את הנושאים הבאים: סנגוריה ציבורית, היבטים עיוניים ורציונליים של הדין הפלילי, האחריות המשפטית של הלקוי באישיותו, סוגיות חוקתיות במשפט הפלילי, אחריות פלילית וציבורית של נבחרי ציבור, איסור הלבנת הון – מאבק בארגוני פשיעה ואיסור מימון טרור, דיני מעצרים, משפט בינלאומי פלילי, העמדה לדין של טרוריסטים – מול חירויות אזרחיות, מבוא לפסיכיאטרייה ומשפט, התמכרויות במערכת החינוך, גישור במשפט הפלילי, משפט מבוים, עבירות רכוש, אלימות מינית, הודאות והודאות שווא במשפט הפלילי, משפט פלילי ו-קרימינולוגיה, סמים מסוכנים, סייגים לאחריות בדיני עונשין, ענישה, ההיבט החוקתי של המשפט הפלילי, זכויות וחירויות החשוד, המדע בשירות דיני הראיות, המתות חסד במשפט ובחברה, דיני צבא, זכויות וסחר בנשים, הקטין בהליך הפלילי, סטייה חברתית, תורת הענישה, עבירות מין ועוד.
לימודי משפט ותרבות – כולל את הנושאים הבאים: יחסים אתניים בישראל כחברת מתיישבים מההיבט המשפטי התרבותי ופוליטיקה, משפט ואהבה, מגדר ומשפט, ההיסטוריה של מערכת השיפוט הישראלית, מבוא לרטוריקה, משפט ב-ספרות וב-קולנוע, חשיבה מוסרית, פילוסופיה של המוסר, חוקתיות רב תרבותיות ודמוקרטיה בישראל, יסודות החשיבה ההומניסטית, משפט המקרא – שורשיו ומורשתו, תכנון עיר ואזור, ניתוח מוסרי של בעיות ציבוריות, תרבות המערב בעת העתיקה, היסטוריה יוונית, תרבות המערב בעת החדשה, היסטוריה רומית, משפט טראומה ושינוי פוליטי, אלימות מינית, ה-תקשורת והליכי אכיפת החוק, מדינת ישראל וההלכה, תורת המשחקים, תרבות ישראלית, יסודות החשיבה המשפטית המודרנית, המתות חסד במשפט ובחברה, סוציולוגיה של המשפט, זנות וסחר בנשים בראי המשפט והחברה, מיניות משפט ופמיניזם, תורת הענישה, נשים החברה הישראלית והמשפט, מגדר ומשפט השוואתי בעת העתיקה ועוד.
לימודי משפט ציבורי משטר וממשל – כולל בין היתר את הנושאים הבאים: יחסים אתניים בישראל כחברת מתיישבים, תיאוריה של ביקורת שיפוטית, מעמד הרשות הציבורית במשפט הפרטי, דת ומדינה, סוגיות חוקתיות במשפט הפלילי, שוויון ואיסור הפלייה במשפט הפרטי והציבורי, שפיטה ודרכי ניהול משפט, משפט ופוליטיקה, אחריות פלילית וציבורית של נבחרי ציבור, שפיטה וחסינות שופטים, סוגיות מתקדמות במשפט חוקתי, משפט מנהלי, מבוא למשפט קנדי, תכנון עיר ואזור, ניתוח מוסרי של בעיות ציבוריות, זכויות כלכליות חברתיות ותרבותיות בישראל, דיני צבא, העמדה לדין של טרוריסטים מול חירויות האזרח, היבטים משפטיים של ירושלים והמקומות הקדושים, משפט מבוים, זכויות מיעוטים, זכויות אדם והמלחמה בטרור, דיני מכרזים, ה-תקשורת והליכי אכיפת החוק, משפט ואלימות, דיני תכנון ובנייה, תאגידים וזכויות אדם, הפלייה בדיור וקבוצות תרבותיות, דיני שלטון מקומי.
לימודי משפט אזרחי – כולל את הנושאים הבאים: משפט בינלאומי פרטי, אמצעי תשלום, משפט ותקשורת, דיני עיקולים וכנוס נכסים, דיני ממונות, זכויות יוצרים בעידן הטכנולוגי, תום לב בדיני חוזים, הגנה על אינטרסים מסחריים בדיני נזיקין, משפט ואינטרנט, משא ומתן וגישור בסכסוכי גירושין, נאמנויות ומקלטי מס, דיני ניירות ערך, דיני עשיית עושר ולא במשפט, שיקום חברות, עסקאות מימון, דיני החיות, דיני הוצל"פ, הביטוח הלאומי בישראל, תכנון עיר ואזור, דיני קניין רוחני, דיני בנקאות, פיצויים לנפגעי תאונות דרכים, סוגיות במשפט אזרחי, דיני איכות הסביבה, דיני ילדים הורים, ירושה וצוואות, דיני מזונות, דיני הגנת הערב, משפט מבוים, אחריות המדינה בנזיקין, רפואה ומשפט, לשון הרע והגנה על פרטיות, דיני זכויות יוצרים, תורת המשחקים, דיני השלטון המקומי, שוויון בין בני זוג, ביוטכנולוגיה ומשפט ועוד.
לימודי משפט מסחרי – כולל בין היתר את הנושאים הבאים: משפט בינלאומי פרטי, אמצעי תשלום, פשיטות רגל ושיקום חברות, תכנון מס בינלאומי, זכויות יוצרים בעידן הטכנולוגי, משפט ואינטרנט, רפורמות בשווקים הפיננסיים בישראל, נאמנויות ומקלטי מס, איסור הלבנת הון, דיני ניירות ערך, דיני עשיית עושר ולא במשפט, דיני חברות, שיקום חברות, עסקאות מימון, הביטוח הלאומי בישראל, בוררות עסקית בינלאומית, דיני קניין רוחני, דיני בנקאות, מערכת המיסוי בישראל, דיני הגבלים עסקיים, גלובליזציה של הגבלים עסקיים, יסודות ה-חשבונאות, דיני מכרזים, יישוב סכסוכים בארגון הסחר העולמי, פרטיות והגנת מידע, דיני זכויות יוצרים, תורת המשחקים, תאגידים וזכויות אדם, משפט כלכלי בינלאומי, מיסוי מקרקעין.
ובנוסף התמחויות בתחומים: זכויות אדם, משפט ויחסים בינלאומיים, יישוב סכסוכים, משפט ומגדר.
משך לימודי משפטים הוא 3.5 שנים.
לימודי משפטים בשילוב לימודי מימון- תכנית ה-לימודים במשפט ועסקים בהתמחות מימון משלבת בין לימודי משפטים לתואר ראשון LL.B לבין לימודים לתואר B.A. ב-מנהל עסקים עם התמחות במימון. ההתמחות במימון מכשירה את הסטודנט לעיסוק בעריכת דין בתחום העסקי, ובמקביל לתפקיד ניהולי במוסד פיננסי כגון בנקים, חברות ביטוח, מוסדות שוק ההון, או במחלקות כספים וניהול פיננסי בפירמות ועסקים. תכנית ה-לימודים כוללת קורסים בתיאוריה מימונית, מימון הפירמה, תורת ההשקעות וניהול סיכונים פיננסיים, קורסים יישומיים בתחום ה-בנקאות ושוק ההון ועוד.
לימודי משפטים בשילוב לימודי חשבונאות- תכנית הלימודים במשפט ועסקים בהתמחות חשבונאות משלבת בין לימודי משפטים לתואר ראשון LL.B. לבין לימודי תואר ראשון B.A. במנהל עסקים עם התמחות בחשבונאות.
במסגרת ההתמחות נלמדים לימודי חשבונאות מתקדמים, לרבות תחומים רלוונטיים, ובהם מימון, ניתוח דו"חות כספיים והערכת שווי חברות.
מקצוע ראיית חשבון עובר בשנים האחרונות מהפכה, ורואה החשבון המודרני נדרש להיות בעל ידע נרחב בתחומים רבים, שאינם חשבונאיים בלבד. מטרת הלימודים היא להעשיר את הסטודנטים בכלים מתקדמים, העונים לדרישות העדכניות הגלובליות של ענף ראיית החשבון בשילוב עם עולם ה-משפטים ועולם העסקים העכשווי.
לימודי משפטים בשילוב לימודי חשבונאות- תכניות ה-לימודים ב-משפטים ועסקים בהתמחות שיווק משלבת בין לימודי משפטים לתואר ראשון LL.B. לבין לימודים לתואר B.A. במנהל עסקים עם התמחות בשיווק.
ההתמחות בשיווק מקנה לסטודנטים ידע רחב ומעמיק על פעילויות השיווק השונות, יחד עם היכרות והבנה של השיווק המודרני: שיווק ממוקד, אינטראקטיבי ואינטגרטיבי. תכנית הלימודים משלבת גם קורסים משפטיים רלוונטיים לתחום השיווק וביניהם קורסים בתחומי קניין רוחני, הגבלים עסקיים ודיני שיווק וצרכנות. קורסי ההתמחות מעניקים השכלה שיווקית ומשפטית חשובה לאלה שיעסקו בייצוג פירמות או צרכנים של פירמות בכל ההיבטים הנ"ל. בוגרי ההתמחות שיבחרו להשתלב בתחום ה-עסקים, יוכלו לפתח קריירה בתחום השיווק ולהשתלב בחברות וארגונים בתפקידי מנהלי שיווק, מנהלי פרסום, מנהלי מוצרים, מנהלי מותגים ובחברות הנותנות שירותים שיווקיים - כיועצים, חוקרים, פלנרים, או תקציבאים.
לימודי משפטים בשילוב לימודי תקשורת שיווקית- התמחות משנה ב-תקשורת שיווקית מיועדת לסטודנטים הלומדים בהתמחות שיווק, במסגרת לימודי מנהל עסקים או משפט ועסקים, המעונינים להרחיב ולהעמיק את הידע התיאורטי והמעשי שלהם בתחום הפרסום.
לימודים אילו נועדו להכשיר את הדור הבא של הפרסומאים, אנשי יחסי ציבור ו-תקשורת שיווקית.
בין נושאי ההתמחות ניתן למצוא: תקשורת שיווקית משולבת, יחסי ציבור מוניטין וחזון, ניהולהפרסום, פרקטיקה בפרסום ועוד.
לימודי משפטים בהתמחות מקרקעין- תכנית ה-לימודים ב-משפטים ועסקים בהתמחות >מקרקעין משלבת בין לימודי משפטים לתואר ראשון LL.B. לבין לימודים לתואר ראשון B.A. ב-מנהל עסקים עם התמחות במקרקעין. התמחות זו מעניקה לבוגרים חשיבה אקדמית תאורטית, הכרה והתנסות מעשית, בסוגיות הנוגעות לשוק הנדל"ן הישראלי והבינלאומי. הלימודים מיועדים למשפטנים המעונינים לעסוק בתחום המקרקעין מן ההיבט המשפטי ו/או בתחום העסקי של עולם הנדל"ן. הלימודים עוסקים בקשת רחבה של הנוגעים הקשורים לתחום הנדל"ן: כלכלה, משפטים, מימון, הנדסה, שמאות ושיווק.
לימודי משפטים בשילוב לימודי טכנולוגיות מידע- תכנית ה-לימודים ב-משפטים ועסקים עם התמחות בטכנולוגיות מידע מבוססת על תכנית מלאה של לימודי משפטים לתואר ראשון LL.B. עם התמחות בטכנולוגיות מידע. הבוגרים מוכשרים, בראש ובראשונה כמשפטנים. קורסי ההתמחות מעניקים הכשרה נוספת, לתפקידי ייעוץ משפטי ועסקי לחברות היי-טק וליזמים העוסקים בנושאי קניין רוחני או טכנולוגי. בנוסף, מקנים קורסי ההתמחות הכשרה לפיתוח מערכות מידע בארגונים עסקיים. במסגרת הלימודים נלמדות מתודולוגיות ניתוח, תכנות ופיתוח מערכות בסביבות עבודה מודרניות, מבוזרות ומבוססות בסיסי נתונים.
ההתמחות אינה דורשת רקע או ידע קודם ב-מחשבים או ב-מתמטיקה מעבר לידע הנרכש בתחומים אלה.
תואר ראשון LL.B בוגר במשפטים. בוגרים אשר סיימו לימודי משפטים , רשאים, לפי חוק לשכת עורכי הדין, להירשם כמתמחים. מי שעמד בבחינות, רשאי לקבל רשיון עריכת דין.
-תואר שני LL.M ב-משפטים.
-תואר שני ב-מנהל עסקים.
עורך דין, משפטן, יועץ משפטי, גישור.
משרדי עורכי דין, מחלקות משפטיות בבנקים וחברות גדולות, המערכת המשפטים של המערך הציבורי כגון: פרקליטות המדינה, מערכות המשפט של משרדי הממשלה, משטרת ישראל, משרדי רואי חשבון, קופות החולים ומערכת הבריאות ועוד.
חלק ניכר מהפקולטות ל-משפטים מאפשרות לימודים לתואר שני ושלישי.
לימודי תואר שני – מחקרי, דהיינו עם עבודת תזה, מאפשרים המשך לימודים לתואר שלישי. לימודי משפטים לתואר שני לא מחקרי אינם מאפשרים המשך לימודי משפטים לתואר שלישי. להבדיל מחלק ניכר מהמקצועות הנלמדים כיום, אין הכרח ב-לימודי תואר שני בכדי לעסוק בעריכת דין. התחרות הגבוהה בשוק גורמת לכך שרבים מחפשים להעמיק את ידיעותיהם בתחומי ההתמחות שלהם ובהתאם לשפר את יכולתם לגבות שכר עבור השירות שהם מעניקים ללקוחותיהם.
לימודי משפטים תואר שני מיועדים לבעלי תואר ראשון ב-משפטים, המעונינים להמשיך ל- לימודי משפטים תואר שני לשם העמקת ידיעותיהם בתחומי ההתמחות השונים, קידום ופיתוח הקריירה האישית, שיפור תנאי שכר ועוד.
מוסמך במשפטים L.LM. במסלול הכללי .
מוסמך ב-משפטים L.LM. במסלול משפט, חברה ופוליטיקה .מוסמך ב-משפטים ו- M.A. בכלכלה.
מוסמך ב-משפטים L.LM. במסלול המסחרי.
מוסמך ב-משפטים L.LM. במסלול הציבורי.
מוסמך ב-משפטים L.LM. במסלול הפלילי.
מוסמך M.A. בדיני ישראל.
מוסמך L.LM. במשפט עברי . מוסמך במסלול משפט, היסטוריה ופילוסופיה .
מוסמך L.LM. ב-משפטים במסלול השפיטה.
לימודי משפטים לתואר שני נמשכים כשנתיים, יום עד יומיים מרוכזים בשבוע. לימודים במסלול מחקרי נמשכים, בדרך כלל, זמן רב יותר.
תואר L.LM ב-משפטים במסלול מחקרי או לא מחקרי בהתאם לתחום ההתמחות כפי שפורט לעיל.
תואר שלישי במשפטים, תואר ראשון ב-ראיית חשבון, תואר שני ב-מנהל עסקים.
ייעוץ משפטי, עריכת דין, שיפוט, תחומי ניהול בכירים המחייבים ידע משפטי נרחב.
עקרונות היסוד של השיטה המשפטית כמסגרת שלטונית מדינתית, מהותן של חוקות, מעמדם של חוקי היסוד במשפט הישראלי, הכרזת העצמאות, במוסדות המדינה ובחירויות הפרט. סוגיות הקשורות בחירויות הפרט בתקופת חירום.
מושג האחריות הפלילית על רקע עקרונות היסוד והדוקטרינות של המשפט הפלילי, עקרי האחריות הפלילית: המעשה הפלילי, המחשבה הפלילית, עקרון המזיגה, הרצייה והקשר הסיבתי, סייגים לאחריות הפלילית, הגנת הטעות, השכרות, הטרוף, הצורך והכורח, הרחבת מושג האחריות הפלילית, שותפות לדבר עבירה, קשר, אחריות שילוחית ואחריות תאגידים.
החוזה הוא המנגנון המרכזי ליצירה ולהעברה של זכויות. הכללים והטעמים לכללים והעקרונות המנחים לשימוש בכלי חברתי זה. החוזה ככלי לתכנון ולהקצאת סיכונים, משא ומתן לקראת כריתת חוזה, כריתת החוזה ופגמים בכריתה, תוכן החוזה ופרשנות החוזה, ביצוע החוזה, הפרת החוזה, תרופות בגין הפרת חוזה, האינטרסים המוגנים על ידי דיני החוזים, עקרון חופש החוזים, תום לב.
דיני הנזיקין הנוהגים בישראל. מטרות דיני הנזיקין, היחס בין דיני הנזיקין לבין תחומי משפט אחרים, עוולת הרשלנות, עוולת הפרת חובה חקוקה ועוולות פרטיקולריות אחרות, חוק הפיצויים לנפגעי תאונות דרכים, דיני מטרדים, אחריות למוצרים פגומים, סוגיית הקשר הסיבתי וריחוק הנזק, ריבוי מעוולים, אחריות למעשי הזולת, התרופות השונות למעשי נזיקין, וההגנות השונות, אשם תורם, הסתכנות מרצון, והקטנת הנזק.
מבוא ל-פילוסופיה של המוסר ולפילוסופיה פוליטית. מה הופך פעולה לפעולה ראויה או פסולה מוסרית? מהי צורת המשטר המוצדקת? מה – אם בכלל – מצדיק את סמכותה של המדינה ואת ההגבלה על חירות אזרחיה ואזרחיותיה? האם צריכה – והאם יכולה – המדינה להיות נייטרלית בין התפיסות המוסריות (והאחרות) של אזרחיה ואזרחיותיה? היחס שבין המשפט למוסר, היחס שבין המשפט ו-פוליטיקה, תיאוריות ביקורתיות של המשפט, באופיין של זכויות, בהצדקות לדמוקרטיה, בסוגייה של ביקורת שיפוטית, חובת הציות לחוק.
המערכת הנורמטיבית של ההלכה הטביעה את חותמה על תולדות העם היהודי ותרבותו, ועיצבה באופן פעיל וחי את אורחות חייו עד למאה ה- 19. מכאן ואילך ירד כוחה ופחתה השפעתה, אך גם כיום היא רלוונטית לגבי חלקים לא מבוטלים מן העם היהודי. מערכת זו כללה בתוכה גם מערכת משפטית מפותחת, אשר באה להסדיר את מערכת היחסים שבין אדם לחברו ובין הפרט לקהילה, המכונה "המשפט העברי".
עקרונות היסוד של ההלכה כשיטת משפט, עולמו המיוחד של המשפט העברי, ההיסטוריה שלו, מקורותיו העיקריים ואת דרכי החשיבה המאפיינים אותו, הזיקה שמתקיימת בינו לבין המשפט הישראלי הכללי. הממד הדתי מול הממד החילוני במשפט העברי, היחס בין מסורת לחידוש ויצירה אנושית בהלכה ובמשפט העברי, מעמדם של חכמים במערכת ההלכתית, תפישות פרשניות במשפט העברי, הפורמליסטיקה ההלכתית, מידות ושיעורים, נטורליסטיקה הלכתית, המחלוקת בהלכה, מקומה של מערכת הכפייה במשפט העברי, המשפט העברי וחוק "יסודות המשפט", ועוד.
הניסיון של הוגים מדיניים בולטים מהמאה ה-17 עד היום, ליישב את המתח בין היותם בני אדם יצורים טבעיים, לבין היותם בעלי שכל ותבונה, שאינם קיימים בצורה דומה בבעלי חיים אחרים, ושמאפשרים לבני אדם להיות נושאי ונשואי החוק הפוזיטיבי כמחוקקים, אזרחים ונתינים. התייחסות של תורות מדיניות מודרניות אל בני האדם כיצורים בעלי גוף אורגני שמונע על ידי צרכים ודחפים ביולוגים ומציית לחוקי הטבע מחד, וכבעלי שפה, רצון, רציונליות, מוסר ודמיון, שמעניקים להם חירות והאפשרות לעצב ולציית לחוקים אנושיים מאידך. הקשרים ההיסטוריים, בהנחות הבסיסיות, בהיגיון הפנימי, במבנה הרטורי ובהשלכות המעשיות של טיעונים מרכזיים לגבי יחסי גוף נפש או ביולוגיה תבונה, שמלווים את ההגות המודרנית עד היום, ובמסקנות אפשריות לגבי תפקיד, מבנה ואפשרויות המשפט בהקשר זה.
המשפט הוא תופעה אוניברסלית, המתקיימת בכל תרבות אנושית. יחד עם זאת, שונה המשפט בחברה המודרנית מזה שאפיין חברות מסורתיות. השאלה היא מה ייחודו, מאפייניו ומטרותיו של המשפט בחברה המודרנית? כיצד קשורים השינויים שעבר המשפט לתמורות רחבות יותר שפקדו את החברה המערבית? עד כמה ניתן ופורה להכיל מושגים כגון, "חברה מערבית מודרנית" ו"משפט מודרני" להבנת המציאות הישראלית בת זמננו.
משפטנים טובים מסוגלים לנתח מגמות ארוכות טווח במשפט ולהבין את יחסי הגומלין בין משפט לתרבות, חברה, פוליטיקה ו-כלכלה. לשם כך עליהם להכיר את ההיסטוריה של המשפט. ה-היסטוריה של המשפט הארץ ישראלי והישראלי במאה העשרים. אופייה של הכתיבה ההיסטורית, סוגיות מההיסטוריה של ארץ ישראל, כגון: היחס בין ציוניות לקולוניאליזם. התקופה העות'מאנית, המנדט והתקופה שלאחר קום המדינה.
תורת ה-כלכלה מהווה כלי ניתוח חשוב ברשותו של המשפטן להבנת השפעתם של כללים משפטים שונים על התנהגות ולעיצובם ואכיפתם של כללי משפט יעילים. ניתוח כלכלי של סוגיות מרכזיות בענפי משפט השונים, כגון: סוגיות מתחום דיני הקניין, דיני הנזיקין, ודיני החוזים המודל הכלכלי של התנהגות פלילית ואכיפת חוק אופטימלית.
מסמכים סחירים שנידונים בפקודת השטרות. יסודותיו הקנייניים והחיוביים של המסמך הסחיר, השוואה בין היסחרות לבין המחאת חיובים. היסודות הצורניים של השטרות ואפשרויות השלמתם, חיובי הצדדים השונים החתומים על השטר, זכויות התובעים האפשריים ובייחוד אוחז כשורה. ההגנות השונות והדרכים לפקיעת שטר. מעמדו של בנק כלפי שטר וזכויותיו כלפי לקוחו וכלפי צד שלישי.
אתיקה בעריכת דין עוסקת במתח שבין תפקידו של עורך הדין בחברה, כחלק ממערכת המשפט, לבין חובותיו כלפי הלקוח. בהקשר זה תיבחנה, סוגיות כמו: ניגוד עניינים, חובת הנאמנות ללקוח, חיסיון, פרסומת, הגבלות על שכר טרחה, יחסים בין עורכי דין, נגישות הסיוע המשפטי ומעמד הסנגוריה הציבורית.
כללי סדר הדין האזרחי מהווים בבחינת כללי המשחק של ההליך המשפטי האזרחי. כלים אלה, נועדו להתוות ולהסדיר את האופן שבו יוכלו בעלי הדין, הצדדים להליך האזרחי, לממש את הזכויות המהותיות אותם מקנה הדין המהותי תוך יצירת מסגרת שיח משותפת לצדדים לדיון ולבית המשפט, אבחנה בין זכות מהותית שנובעת מהדין מהותי, לבין זכות דיונית שנובעת מכללי פרוצדורה.
ההליך הפלילי "ממעצר למאסר". הקשר שבין סדר הדין הפלילי לאי שוויון חברתי, הפערים שבין המשפט עלי ספר למציאות היומיומית בבתי המשפט, תחנות המשטרה, בתי המעצר והמאסר. המטרות השונות של סדר הדין הפלילי, מעצר לצורך חקירה, חיפוש, מעצר עד תום ההליכים, שחרור בערובה, הגשת כתב אישום, עיון בראיות, הזכות לייצוג, פתיחת המשפט, טענת פסלות שופט, טענות מקדמיות, הסדרי טיעון, ניהול המשפט, הכרעת דין וגזר דין, הערעור, הדיון הנוסף והמשפט החוזר, עתירות אסירים, וועדות שחרורים וחנינה.
בסוגיות בסיסיות בתחום דיני המסים, פקודת מס הכנסה, מהי הכנסה, ההבחנה בין הכנסה הונית ובין הכנסה פירותית, מקורות ההכנסה השונים וההבדלים ביניהם, מיסוי הכנסות רעיוניות, הכנסות פטורות ממס, ניכוי הוצאות, היבטי מיסוי בינלאומיים, עסקאות מלאכותיות, קיזוז הפסדים, מנגנון הדיווח לצורכי מס, מיסוי החברה ובעלי המניות בה.
ייחודיותם ומורכבותם של דיני המשפחה בישראל לעומת דיני המשפחה במדינות אחרות בעולם המערבי ולעומת ענפי משפט אחרים במדינת ישראל נובעת ממורשת היסטורית ופוליטית מיוחדת אשר עד היום לא נמצא לה פתרון ממשי. הקיפאון החקיקתי לאורך שנים והסטטוס קוו מביאים את ביהמ"ש העליון במדינת ישראל למצב של חקיקה שיפוטית על מנת לפתור את המצוקות הנוצרות מהמצב האמור לעיל. השפעת הגורמים הייחודיים בישראל על תחום דיני המשפחה, הדין האזרחי הטריטוריאלי, הדין האישי הדתי.
מערך הדינים המרכיבים את משפט העבודה, מרכיבי משפט העבודה: דיני החוזים, זכויות חוקתיות, חקיקת המגן, ומשפט העבודה הקיבוצי. סוגיות שונות כגון: יחסי עובד מעביד, שביתות, פיטורים, מעמד העובדים בפירמה, איסור הפליה בשוק העבודה, עובדים זרים, אבטלה.
מהותה של זכות הקניין, זכות הבעלות, מהותה, דרכי הרכישה והאובדן, ההחזקה והשימוש, השכירות, הבעלות המשותפת, הבית המשותף, שעבודים, זיקות הנאה, זכות קדימה, העסקה ב-מקרקעין, דרישת הכתב, שיקולים בבניית העסקה, עסקאות נוגדות, הערת אזהרה, תקנת השוק במקרקעין ובמיטלטלין, התיישנות.
הבחנה בין משפט מהותי למשפט דיוני – סדרי הדין ודיני הראיות – והיחס בין שתי המערכות. מטרתם של דיני הראיות, תחולתם והתנאה עליהם. מקומם ואופים של דיני הראיות בהתאם לשלביו השונים של המשפט. מהו הטעון הוכחה, חזקת החפות, נטלי ההוכחה ומידת ההוכחה, סקירת הקיים והחסר בפקודת הראיות, רלוונטיות וקבילות, אמצעי ההוכחה השונים, הודיית נאשם, חזקות, עדים, ראיות חפציות, חריגים, חסיונות וכללי פסילה.
המשפט הבינלאומי הולך ומתפתח בשנים האחרונות בצעדי ענק, השפעתו ניכרת כמעט בכל תחום מתחומי המשפט, מקורותיו של המשפט הבינלאומי, דרכי הפעולה שלו, הסיבות להצלחות והכישלונות של המשפט הבינלאומי, סוגיות יסוד כגון: מקורות ויסודות של המשפט הבינלאומי, ההשפעה של המשפט הבינלאומי על המשפט הישראלי, הגופים המרכזיים במשפט הבינלאומי, מדינה, ארגונים בינלאומיים, בתי משפט בינלאומיים, המשפט ההומניטארי, דיני זכויות האדם, דיני הים, ודיני הסחר הבינלאומי.
מערכת הדינים החלה על רשויות המנהל השונות במדינה. בישראל, כמו במדינות רווחה מודרניות רבות, חל גידול בכוחה של הרשות המבצעת בעשורים האחרונים כך שקשה למצוא פעילות או תחום בהם אינה מעורבת. הבירוקרטיה של תחומי פעילות רבים היא חלק מתהליך זה, והמשפט המנהלי מסדיר וחולש על הבירוקרטיה המנהלתית, הפרוצדורות הפנימיות שלה ומערכות השיפוט והטריבונלים שלה. סמכויות המנהל, ההליך המנהלי, שיקול הדעת המנהלי ופעולות המנהל בתחום המשפט הפרטי, כללים וסוגיות כגון: שפיטות, סבירות, איסור הפעלת שיקולים זרים, חוקיות פעולות המנהל, זכות הטיעון וכללי הצדק הטבעי.
חוזים מיוחדים מהווה המשך לדיני חוזים, ועוסק בדינים החלים על מרבית העסקאות בשוק: דיני מכר, קבלנות, המחאת חיובים, ערבות, שליחות, חוזי הפצה ושיווק, ועוד. דיני התחרות ההוגנת, ובמרכזה חוק עוולות מסחריות, האיסור הכללי על תחרות בלתי הוגנת בדיני הנזיקין ובדיני עשיית עושר ולא במשפט. הגנה על סודות עסקיים, ועל תוצרים רוחניים מסחריים, דיון בעוולות מסחריות מיוחדות כגון תיאור כוזב, הכבדה על גישת לקוחות לעסק, גניבת עין, ועוד.
היבטיו השונים של העיקרון המחייב השבה בעקבות התעשרות בלתי מוצדקת. התפתחותו ההיסטורית של ענף משפטי זה, מרכיבי היסוד של העילה הכללית וההגנות הכלליות המוכרות כנגדה, מעמדם של הסדרים ספציפיים ויחסם לעקרון הכללי, היחס שבין דיני עשיית עושר לענפים האחרים של המשפט האזרחי, דיני חוזים, דיני נזיקין ודיני קניין. נטילת רכוש הזולת, פגיעה בכללי תחרות, הפרת חובת אמון, תחליף קיום, ביצוע פעולה למען הזולת, טובת הנאה שניתנה על סמך עילה בטלה או עילה שבוטלה, וטובת הנאה שהוענקה מחמת טעות או כפיה. סעדים מיוחדים המיועדים למנוע התעשרות בלתי מוצדקת, ובכללם שערוך הצמדה וריבית, עקיבה, נאמנות וסברוגציה.
החברה כתאגיד עסקי, חברות ציבוריות הנסחרות בבורסה לניירות ערך. הממד היצרני של החברה לעומת ממד המשטר העוסק במתח הקיים בין האינטרסים השונים של הגורמים הקשורים עם החברה.
מבוא - הרקע החוקתי, החקיקתי וההלכתי של דיני החברות והכרות ראשונית עם הקונפליקטים המרכזיים ומושגי יסוד בדיני תאגידים.
עקרונות כלליים בדיני חברות - עקרון אישיותה המשפטית הנפרדת של החברה, תורת האורגנים, אחריות מוגבלת, הרמת מסך, יצירת החברה, רשם החברות, דיני יזמים, מסמכי ההתאגדות ודוקטרינת אולטרה וירס.
מבנה ומשטר - מוסדות החברה, זכויות הצבעה וכללי הכרעה, בעיית הנציג ודרכים לפתרונה, חובות נושאי משרה ובעלי מניות, האיסור על קיפוח המיעוט, תביעה נגזרת וייצוגית.
הון החברה - הגנה על נושים - אבחנה בין בעלי מניות ונושים, שמירת הון ומדיניות דיבידנדים ושעבודים.
שוק ההון - ההנפקה לציבור - מבוא למסגרת המוסדית והמשפטית של שוק ההון והעקרונות העומדים בבסיס חקיקת ניירות הערך, זיקתו של חוק ניירות ערך לדיני החברות הכלליים.
שינויי מבנה - רכישת חברות: מזוג והצעות רכש, פירוק ושיקום חברות.
האמצעים שמדינה עשויה להפעיל על מנת לפגוע בזכויותיהם של משקיעים זרים, הכלים המשפטיים העומדים לרשותם של אותם משקיעים על מנת להגן על הזכויות שרכשו. השיטות המשפטיות השונות הנכנסות לתמונה כשהשקעה מסוימת היא בינלאומית (המשפט הלאומי, המשפט הבינלאומי הכללי, המשפט הבינלאומי האזורי, המשפט הטרנס לאומי), וכן ביחסי הגומלין שבין שיטות אלה. חוזי הזיכיונות, הפקעות והלאמות, הגנה על זכויות משקיעים במסגרת שיטות ההגנה הדיפלומטית, האמנה האירופית לזכויות האדם, והמשפט הטרנס לאומי, האמצעים ליישוב סכסוכי השקעות, והתרופות הראויות למשקיעים עקב פגיעות בזכויותיהם.
היבטים משפטיים וכלכליים של פירוק חברות, מהות הליכי הפירוק, עילות הפירוק, אלטרנטיבות לפירוק, פתיחת הליכי הפירוק והשפעתם על החברה והגורמים הקשורים בה, אורגנים בפירוק, אחריות מנהלים בפירוק, הנכסים העומדים לחלוקה, חלוקת הנכסים, חלוקת עודפי רכוש, סיום הליכי פירוק.
המתחים המאפיינים את היחסים בין קהילת הרוב וקבוצות מיעוט במדינה דמוקרטית, מעורבותו של המשפט בהחרפת מתחים אלה, או מנגד, מיתונם. קבוצות מיעוט, הנבדלות על בסיס השתייכות קבוצתית ייחודית כגון: לאום, גזע, דת, לשון ותרבות, הן ככלל קבוצות שאינן מיוצגות במוקדי קבלת החלטות במדינה, והן מופלות בחברה האזרחית שלה. ההיבטים המשפטיים, החברתיים והפוליטיים של הדרה זו.
מיהו מיעוט? מהן הזכויות, זכויות הפרט והזכויות הקיבוציות המשפיעות על מעמדו הסוציו פוליטי בחברה נבחנת? מהם המוסדות ומנגנוני הבקרה המשפיעים על קבלתן ואכיפתן של הזכויות הנזכרות, ומה משקלו של המיעוט בהם? מהו תפקידה של המערכת השיפוטית בהקשר זה, ומהי תרומתם האפשרית של מוסדות בינלאומיים? האופציות התיאורטיות השונות ליחסים בין קהילתיים במדינות דמוקרטיות שסועות, תיאוריות שונות של שוויון אינדיווידואלי פורמלי ושוויון קבוצתי מהותי.
דיני הקניין הרוחני עוסקים בזכויות בלעדיות המוענקות על פי חוק ליחידים, לתקופה קצובה, במטרה לקדם אינטרסים חברתיים שונים, ובעיקר עידוד המחקר וההתפתחות הטכנולוגית, עידוד היצירה בתחומי האומנות השונים ועידוד הנחלת ידע לכלל האוכלוסייה. מנקודת מבט כלכלית, עוסק הקניין הרוחני בסוג של טובין ציבוריים, אשר אלמלא קיומם של הדינים המקנים בהם בלעדיות הם היו במחסור, וההתפתחות הטכנולוגית והתרבותית הייתה נפגעת. דיני הפטנטים מעניקים זכויות בלעדיות לממציאים על המצאותיהם בתחומי הטכנולוגיה השונים. תעשיות רבות, כגון תעשיית התרופות, לא היו מתקיימות אלמלא שיטת הפטנטים, המבטיחה למשקיע בטכנולוגיה חדשה זכות בלעדיות לתקופה קצובה, שנועדה לאפשר לו להחזיר לעצמו את השקעתו ולקצור רווח בגינה. נהוג לייחס את ראשיתם של דיני הפטנטים למונופולים מסוגים שונים שהוענקו באיטליה לבעלי מלאכה ייחודיים, עוד במאה החמש עשרה. מאז השתכללו דיני הפטנטים, וחשיבותם בהתפתחות הכלכלית והחברתית אינה מוטלת בספק. היום מקובל לחשוב ששווי הנכסים הרוחניים בעולם, עולה עשרות מונים על שווים של הנכסים המוחשיים. ערכם הכלכלי של פטנטים אינו מתמצה בזכות הבלעדיות, וקיימת חשיבות למשל לתכונות העבירות והסחירות המאפשרות ניצול מרבי של המצאות. כמו כן, קיימת חשיבות רבה לאמנות הבינלאומיות המאפשרות להגן על המצאות בהיקף עולמי. על איזו המצאה יינתן פטנט? האם ניתן או ראוי לקבל פטנט על צמחים? על חיות? על בני אדם? אם כן, באילו תנאים? כיצד יקבע הגבול של הזכות הבלעדית שמקנה פטנט? האם נפעיל את אותם עקרונות לגבי המצאות בתחומי טכנולוגיה שונים? האם פטנט הוא מונופול? האם ניתן לבטל פטנט לאחר שניתן? מתי ולשם מה ירשה הדין למתחרה עסקי להשתמש בלי רשות בהמצאה של חברו, אשר מוגנת בפטנט? דיני פטנטים בחו"ל, אמנות בנושא פטנטים. מושגי יסוד בדיני פטנטים, הכרה של שיטת הפטנטים על יתרונותיה ומגבלותיה.
עסקת הקומבינציה היא אחד הדגמים הנפוצים של עסקאות במקרקעין. בעסקה זו מוכר בעל המקרקעין קרקע שבבעלותו ומקבל בתמורה שטחים מבונים. היבטיה המשפטיים של העסקה, ההיבט החוזי, הקנייני, שיקולי המס, תכנון ובניה ושינוי יעוד של מקרקעין. מערכות היחסים בין כל הצדדים לעסקה, הבעלים, הקבלן, רוכש דירה מהקבלן ובנק למשכנתאות, האחריות של כל צד, בטוחות ודרכי האכיפה. יתרונותיה וחסרונותיה של העסקה המוצעת מול אלטרנטיבות אחרות השמורות לבעל מקרקעין כגון: מכר מקרקעין או בניה עצמית.
במשמעותה, היקפה והשלכותיה של השליטה בחברה, שליטה מהותית, שליטה אפקטיבית, אמצעי שליטה, דבוקת שליטה, שליטה מכוח הסכם וכוי'. הגבלות על עבירות מניות בחברה, אכיפתן ותקיפתן, שריון הוראות תקנון במטרה להגביל את אפשרות שינוי השליטה בחברה והתניות וולונטריות במסמכי היסוד, מכירה כפויה של מניות, הקצאה לרוב ודילול המיעוט, ארגון מחדש של האחזקות בחברה הסדר חברים, הסדרי נושים, מיזוג חברות, הצעות רכש.
משך לימודי משפטים לתואר שני לימודי משפטים לתואר שני נמשכים כשנתיים, יום עד יומיים מרוכזים בשבוע.
היבטי המס החלים על חברה בע"מ, הסדרי המס המיוחדים החלים על חברה בע"מ בהשוואה למיסוי היחיד, האם קיימת עדיפות לנהל עסק כיחיד או כחברה בע"מ. היבטי המס של אירועים מיוחדים בחיי החברה, כגון התאגדות כחברה בע"מ, מיזוג, פיצול ופירוק. היבטי המס של בעלי המניות בעת חלוקת דיבידנד או משיכת רווחים מן החברה בכל דרך אחרת. השלכות הרפורמה במס על מיסוי החברה ובעלי מניותיה. האם הסדרי המס הקיימים משקפים מדיניות מיסוי מגובשת ואחידה כלפי החברה כנישום עצמאי או שמא הדין הקיים בנוי טלאי על טלאי. היבטי המס של חברות הכפופות להסדרי מס שונים מאלה החלים על החברה הרגילה, כגון חברת בית, חברה שקופה, חברה תעשייתית, חברה בעלת מפעל מאושר וכוי'.
עולם גיוס ההון מן ההיבט המעשי, בחינת השיקולים השונים בעבודת עורך הדין, מתן יעוץ למשקיע או לחתם בהשוואה למתן יעוץ לחברה או למייסדים. המערכת החוזית המקובלת בתעשיית ההיי-טק כגון: הסכמי השקעה, בעלי מניות, זכויות רישום למסחר ועוד.
דיני המעצר הם ענף מיוחד של סדר הדין הפלילי. דיני המעצר והשחרור, ההתפתחויות שחלו בתחום זה בעקבות חוק יסוד: כבוד האדם וחירותו וחוק המעצרים. מעצר לצורכי חקירה, מעצר עד תום ההליכים, מעצר ביניים, עילות המעצר, חזקת המסוכנות שנקבעה בחוק המעצרים ביחס לחלק מהעבירות והפרכתה, הראיות לכאורה הנדרשות למעצר לאחר אישום, חלופת מעצר, לרבות מעצר בית, תנאי ההחזקה במעצר, מעצר קצוב, מעצר קטינים, דיני המעצר המיוחדים בצבא, עקרון השוויון וטענת הפליה, שחרור בערובה, ההבדלים בין המעצר הפלילי למעצר המנהלי. האם יש לבחון קיומה של תוספת ראייתית כבר בשלב המעצר, מקום שהיא נדרשת לצורך הרשעה, האם ניתן להיעזר בממצאי בדיקת פוליגרף ובראיות בלתי קבילות אחרות, לעניין בחינת הראיות לכאורה הנדרשות למעצר לאחר אישום.
המשותף והשונה בדינים השונים המסדירים את אחריותם הנזיקית של בעלי המקצוע השונים. כגון: רופאים, עורכי דין, רוקחים, מהנדסים, אדריכלים, רואי חשבון, שמאים, סוכני ביטוח, דירקטורים, אנשי צבא, שוטרים, עובדי ציבור, מתווכי מקרקעין, אנשי הוראה, אנשי תקשורת, אנשי מחשבים ומקצועות נוספים. לדוגמא: נושאי הרשלנות המקצועית בתחומי ה-רפואה והמשפט, ביטוח האחריות המקצועית, משפט משווה, הכנת תיק רשלנות מקצועית ואופן ניהול תביעת רשלנות מקצועית.
חוק הירושה הישראלי אמור לתת מענה למכלול הסוגיות המתעוררות בענייני ירושה. בפועל המציאות שונה וישנן סוגיות רבות שאין להן מענה בחוק, לרבות סוגיות הנוגעות לירושה ולעיזבונו של אדם, ובעלות זיקה לחוקים מתחומים אחרים, כגון דיני החוזים, הקניין והמשפחה.
מהותו של המשפט המוסלמי וסדרי המשפט, התיאוריה המשפטית של השריעה ומקורותיו של המשפט המוסלמי. ענפיו של משפט זה: דיני האישות, הירושה, המשפט האזרחי, דיני העונשין, משפט חוקתי, הווקף והמשפט הבינלאומי (פומבי ופרטי). חוקי המעמד האישי בארצות האיסלאם, המשפט המוסלמי הנוהג בארץ, מערכת בתי הדין, יחסו של בה"ד השרעי ומידת כפיפותו לבג"צ, יישום השריעה לעומת החקיקה החילונית.
החברה בת זמננו מוגדרת על ידי רבים כחברת המידע. מידע משמש כאבן היסוד לפעילות אישית, חברתית ומסחרית. מערכות מחשוב ותקשורת, ובראשן רשת האינטרנט, משמשות לייצור מידע, לעיבודו ולהפצתו. באמצעות טכנולוגיות אלה מתהוות תבניות חדשות ליצירה, לחיברות, לקיום שיח פוליטי, להתנהלות שלטונית ושטורית ולסחר. בד בבד, בזירה טכנולוגית זו מעוצבות מחדש תובנות מקובלות בדבר קניין, פרטיות, חופש וחירות בחברה המודרנית. בשעה שכזו הכללים המשפטיים נדרשים לבחינה מחדש. מערכת המשפט נדרשת לבחון תוקפם של כללים שהתוו לזירה פיזית והסדירו פעילות אנושית וזכויות וחובות בעצמים מוחשיים. העשור האחרון התאפיין בבחינתם של הסדרים משפטיים קיימים ובעיצובם של הסדרים משפטיים חדשים המותאמים לתנאיה של סביבת המידע.
הסכם הבוררות ודרכי הפניה אחרות לבוררות, בוררות חובה? מעמדו של הבורר ואחריותו כלפי בעלי הדין, ניהול הבוררות, סיוע בית המשפט לבוררות, הליכי בינים בבוררות, פסק הבוררות, אישורו, תיקונו וביטולו, בוררות שלא על פי חוק הבוררות.
רקע משפטי ומעשי של עסקאות בינלאומיות ביבוא וביצוא, החוקים העוסקים בגביית מסים עקיפים ובעיקר מכס ומס קניה. בחוזים בינלאומיים למכירה וקנית סחורות, צורות התשלום המקובלות, אשראים דוקומנטריים, החוקים העוסקים במכר בינלאומי, עקרונות היסוד במיסוי סחורות, פסיקת בתי המשפט בנושאים אלו, היבטים חוקיים של האמנות הבינלאומיות בנושאי סחר, עליהן חתומה מדינת ישראל, והשלכותיהן המשפטיות.
הלבנת הון וניירות ערך הן שתי זירות משפטיות שונות עם מאפיינים משותפים. ההסדרים החוקיים אשר נועדו להתמודד עם עבירות הלבנת הון ועם עבירות בשוק ההון. מהי הלבנת הון. היסודות המרכזיים עליהם מושתת משטר הלבנת הון: קביעת עבירות של הלבנת הון, חובות זיהוי, אימות ודיווח, הקמת רשות למודיעין פיננסי, העברת דיווחים מן הסקטור הפיננסי הפרטי לרשות, חילוט תוצרי הפשע בהליכים פליליים ואזרחיים והסדרת משטר הדיווחים באמצעות עיצומים כספיים. כיצד הפכה חובת הגילוי לכלי אפקטיבי באכיפה אזרחית? כיצד מתמודד המחוקק, אם בכלל, עם "בעיית הנציג" בחברות הציבוריות? האם מכשיר התובענה האזרחית הנו נדבך משמעותי בתחום הסדרת שוק ההון או שהינו לכל היותר "נמר של נייר"?
סוגיות בסיסיות ב-משפטים והקשרם ל-פסיכולוגיה. הזיכרון האנושי, המוח האנושי, תעתועי זיכרון, הטיות עדים, תפיסה, מתן עדויות ילדים, קבלת החלטות, מכונות אמת, חולי נפש ועוד.
הסחר הבינלאומי והתובלה הימית והאווירית כחלק ממנו , חופש הימים, החופש האווירי, ברירת הדין וסמכויות שיפוט , בית המשפט לימאות, מעמד וסמכויות, רישום אוניות ודגלי נוחות, משכון אוניות ושעבודים ימיים, ימאים, אחריות האונייה ובעליה, שטר המטען ואחריות המוביל הימי, חכירת אוניות, נזק כללי, ניתוב וגרירה, תעופה אזרחית בינלאומית, רישוי כלי טיס, צוותי אויר, טיסות סדירות וטיסות שכר , תובלה אווירית, הובלת נוסעים, הובלת כבודה, הובלת מטען, הגבלת אחריות המוביל האווירי, נזק שנגרם על ידי מטוסים לצדדים שלישיים על הקרקע, בטיחות טייס, חטיפת מטוסים, שדות תעופה ורעש מטוסים.
המוסדות המרכזיים הפועלים בשוק ההון האמריקאי ובדרכי הפיקוח על פעולתו של שוק זה. השוק האמריקאי נבחן כשוק אלטרנטיבי למגייס ההון הישראלי, וכמקור עשיר ורב ניסיון, ממנו ניתן ללמוד על הדין הרצוי והמצוי בישראל. מושגי יסוד במימון חברות, תהליך ההנפקה, תפקיד החתם, וחובות גילוי בהנפקה לרבות פטורים מתכולת דיני ניירות ערך, המסחר בבורסה, חובות גילוי של חברה נסחרת, תיאוריית השוק היעיל ותרמית על השוק, ניצול מידע פנים, ומניפולציה, וכן אחריות פלילית ואזרחית בגין פעולות בשוק. הסדרים וההקלות המוצעים למנפיקים זרים בארה"ב.
יסודות תורת המימון, היוון והערכת כדאיות השקעה בתנאי וודאות, בחירת תיק השקעות בתנאי אי וודאות, תיאורית השוק היעיל והביקורת עליה, השפעת מבנה ההון של החברה ומדיניות הדיבידנד שלה על שווי הפירמה ותפקודה העסקי, ארביטרג' ותמחור אופציות ונכסים פיננסיים.
ביטוח נפגעי תאונות דרכים, פיצויים לנפגעי תאונות דרכים.
תחום ההפרעות הנפשיות העיקריות, הניצבות בעבודת הפסיכיאטרייה המשפטית. דרכי המיון והאבחון, סוגיות מיוחדות מהתחומים הקליניים והטיפוליים, התחומים הפליליים והאזרחיים הקשורים לפסיכיאטרייה, היבטים אקטואליים ופסקי דין הקשורים לנושאים אלו. הפרעות נפשיות עיקריות. מהי מחלת נפש? מחלת הסכיזופרניה. הפרעות במצב הרוח, אובדנות, הפרעות חרדה, סטיות מיניות, הפרעה באישיות, פיגור שכלי, התמכרות סמים, אלכוהול. דמנציה. מיון וסיווג בפסיכיאטרייה, טיפול תרופתי ופסיכו תרפויטי. הפרעה בשליטה בדחפים. החוק לטיפול בחולי נפש, תפקיד הפסיכיאטר המחוזי, ועדה פסיכיאטרית, דרכי ערר. התחום האזרחי – מינוי אפוטרופוס, משמורת ילדים, צוואה. סודיות רפואית, חובת דיווח, חיסיון. מסוכנות, ניבוי מסוכנות, יחידה לביטחון מרבי, נכות, פיצויים. אחריות פלילית, יכולת עמידה לדין. דחף לאו בר כיבוש. חוות דעת פסיכיאטרית.
היכרות עם תחום התקשורת ובעיקר עם פן השידורים בתוכו. אספקטים טכנולוגיים, כלכליים, חוקיים וחוקתיים, תרבותיים וחברתיים של מהפכת התקשורת, ההשפעות הצולבות של אספקטים אלה. המעורבות הכבדה של המחוקק והרגולטור בתחום התקשורת האלקטרונית, הן בצד הטכנולוגי והן בצד התוכני, משמעויותיה והצדקתה.
בעידן הגלובאלי הגירה של סוגים שונים של מהגרים מטעמים מגוונים היא תופעה נפוצה. המהגרים משתלבים בחברתנו, בצורה שמחייבת בחינה מחודשת של מושגים כמו גבולות, אזרחות ולאומיות. תופעת ההגירה, הזכות להגר, החובה של המדינה כלפי המהגרים אליה, הגירה ופמיניזם, הגירה וזהות. הגירה בהקשר הישראלי, מערכת הדינים העוסקת בענייני הגירה ואזרחות, הסוגים השונים של המהגרים הלא יהודים לארץ, הגירת עבודה, פליטות, הגירה לשם איחוד משפחות, תופעת הסחר בבני אדם, הגירה לא יהודית שבשולי חוק השבות.
אופן התמודדות המשפט הלאומי והבינלאומי עם סוגיית הטרור. דרכי התמודדותן של ישראל, מדינות שונות והמשפט הבינלאומי עם תופעות טרור לאומי ובינלאומי. היחס בין לחימה בטרור ודיני זכויות אדם, היחס בין דיני המלחמה לדיני הלחימה בטרור, דמוקרטיות מתגוננות, אמצעים חוקיים ובלתי חוקיים בלחימה בטרור, שיפוט לאומי ובינלאומי, מעמדו המשפטי של המחבל.
ההסדרים העיקריים של דיני איכות הסביבה הישראליים והבינלאומיים. סוגיות הסביבתיות העומדות על הפרק, העקרונות המנחים של התחום, חקיקה ופסיקה, גישות משפטיות שונות לרגולציה סביבתית.
הבניות החברתיות המודרניות של מיניות כמו הטרוסקסואליות והומוסקסואליות ובתפקידו של המשפט בעיצובן. המשמעות שניתנת להם בשיח המשפטי, כיצד משתתף זה ביצירת קטיגוריות אלה ושרטוט הגבולות ביניהן? תיאוריות של מיניות ומשפט ומיניות, פסיקה בינלאומית, השוואתית וישראלית שנוגעת לזכויות אדם בהקשר של מיניות. זכויות של הומואים, לסביות וטרנסג'נדרס. כיצד פסיקה זו עוסקת בשאלה מהי הטרוסקסואליות, מהי הומוסקסואליות, ומהי מיניות בכלל.
סוגי השעבודים לאור טיבו של הנכס המשועבד, או בעל הזכות בנכס, יצירת השעבוד, מעמדו של בעל השעבוד בנכס המשועבד כלפי בעלי זכויות אחרות בנכס, וכן כלפי הנאמן בפשיטת רגל או המפרק של החברה.